BSE
స్వల్పలాభాలకే సరిపెట్టుకున్న స్టాక్‌ మార్కెట్లు
ముంబయి, ఆగస్టు 27 : విదేశీ సానుకూల సంకేతాల నేపథ్యంలో గత వారం దేశీ స్టాక్‌ మార్కెట్లు స్వల్ప లాభాలతో ముగిసాయి. వినాయకచతుర్ధి పర్వదిన సందర్భంగా శుక్రవారం మార్కెట్లుకు సెలవు కాగా గురువారంతో ముగిసిన గత వారం 71 పాయింట్లు సెన్సెక్స్‌ లాభపడి 31,596 పాయింట్ల వద్ద స్థిరపడింది. నిఫ్టీ సైతం20 పాయింట్లు లాభపడి 9857 వద్దనిలి చింది. నిఫ్టీ సాంకేతికంగా కీలకమైన 9850 ఎగువన స్థిరపడింది. మార్కెట్ల బాటలోనే చిన్న షేర్లు నడిచాయి. డిమాండ్‌ పెరిగింది. గత వారం బిఎస్‌ఇ మిడ్‌క్యాప్‌సూచి 44 పాయింట్లు పెరిగి 15,252 వద్దముగిస్తే స్మాల్‌క్యాప్‌సూచి 29 పాయింట్లు పెరిగి 15,647 పాయింట్ల వద్దకు చేరింది.
గడచినవారం మొత్తం ఫార్మా కౌంటర్లు జోరు చూపించాయి. స్కిజోఫ్రీనియా తదితర వ్యాధుల చికిత్సకు వినియోగించగల క్యూటియాపిన్‌ ఔషధానికి యుఎస్‌ఎఫ్‌డిఎ అను మతి లభించడంతో లూపిన్‌ 5.4శాతం జంప్‌ చేసింది. సోరియాసిస్‌ సంబంధిత వ్యాధుల చికిత్స కు ఉద్దేశించిన డిఎఫ్‌డి 06 ఔషధ తదుపరి దశ అభివృద్ధికి ఔట్‌లెసెన్సింగ్‌ ఇవ్వడంతదో డాక్టర్‌ రెడ్డీస్‌ సైతం 5.3శాతం దూసుకెళ్లింది. ఇదే బాట లో సన్‌ఫార్మా యాక్సిస్‌బ్యాంకు 3శాతం స్థాయిలో పుంజుకున్నాయి.
అయితే ఆటో దిగ్గజాలు బజాజ్‌, ఆటో, హీరోమోటో మూడుశాతం చొప్పున పతనం అయ్యాయి. హిందూస్థాన్‌ యూని లీవర్‌, ఇన్ఫోసిస్‌, టిసిఎస్‌, విప్రో, 0.5 నుంచి రెండుశాతం మధ్య బలహీనపడ్డా యి. వీటన్నింటి కంటే విదేశీ మార్కెట్ల ధోరణులు మార్కెట్లకు బాగా కలిసొచ్చా యి. అందువల్లనే ఎంపికచేసిన రంగాల్లో కొనుగోళ్లు పెంచారు. ఇన్వెస్టర్లకు కొంత విశ్వాసంనింపింది. అంతర్జాతీయ మార్కెట్‌ లో ముడిచమురు ధరలు ఒకటిశాతం పుంజుకోగా ప్రస్తుతం నామమాత్ర లాభం తో కదులుతున్నాయి. లండన్‌ మార్కెట్‌లో బ్రెంట్‌ ముడిచమురు 52.58 డాలర్లవద్ద ట్రేడ్‌ అవుతోంది. బ్రెంట్‌తో పోలిస్తే ఇటీ వల అంతరం పెరిగిన లైట్‌స్వీట్‌ అక్కక్కడే ఉన్నట్లుకదులుతోంది.న్యూయార్క్‌మార్కెట్‌లో నైమెక్స్‌ చమురు బ్యారెల్‌ 48.37 డాలర్లుగా ట్రేడ్‌ అవుతోంది.